PIECES JUSTIFICATIVES. 59 



on dit de par lui, mais c'est pour le mieux pervertir au traietié dudit daulphin, que eulx- 

 mesmes pourchassent de pïéça. 



Item, après ce qu'ilz seront espousez, se doit traire en Savoye et là communiquer, 

 avecques le duc de Savoye et Artur de Bretaigne, de la paix d'entre ledit daulphin et lui. 



Item, que ledit Artur est principal conducteur dudit traietié et des choses dessus dites. 



Item, doivent estreilec les ambaxadeurs dudil daulphin, en très grant nombre, et mes- 

 mement lui secreltement en sa personne, ce suppose-on. 



Item , que ledit Artur ne s'est point trait devers ledit daulphin que ledit de Bourgoingne 

 ne lui ait envoie, combien qu'il faigne estre passé à seurté dudit daulphin, etc., mais ce 

 n'est que pour ledit traietié. 



Item, que pozé qu'ilz lacent traietié ilec entre eulx, si sera-il faint non encores de par 

 ledit de Bourgoingne, tant qu'il aura veu son point qu'il pourra mieux grever le Roy, 

 beau-frère et nous. 



Item, que ledit de Bourgoingne, quoy qu'il accorde à beau-frère sur ce que nos ambaxa- 

 deurs requièrent présentement, etc., il trouvera manière de nous porter guerre et à nostre 

 espouze, et doit ledit Artur, à toute puissance dudit daulphin et Bourgoingne, Savoye et 

 Bretaigne, nous venir combatre en Haynau, où là où serons en nostre conqueste, par le 

 moyen du traietié d'entre eulx. 



Et ainsi commencera la guerre, etc., et ne tent que à trouver manière de la avoir, etc., 

 et de ce soit toutsceur, car nous le savons certainement ainsi que vous dira ce porteur. 



Si nous est aviz, veu ceque dessus est dit, qu'il serait meilleur de j plus tost pourveoir 

 et de prendre et arrester prisonnier à Paris ledit de Bourgoingne, avecques les autres plus 

 gratis de sa court et de ses consentans, et vauldroit mieulx maintenant que plus tart: car 

 il est bien à point et aura très peu puissance par de là, et ne s'en doublent point ne ne 

 cuidenl que riens en soit secu, et ledit beau-frère y est assez puissant, vous, Salisbury, 

 Scalles et autres, etc., et se y porrions estre bientost et aler hastivement atout nostre 

 armée, laquelle serait en ce mieulx emploiéc que à aler gaster nostre pays de Haynau, et 

 iceulx ainsi arrestez , les nous délivrer pour mener en Angleterre, etc. 



Et ce nous conseillons à beau-frère de faire ainsi hastivement, car par ce, nous obten- 

 drons le droit de noz seigneuries et ny trouverons nulz nuysans ; aussi la conqueste de 

 France sera tellement expédiée, que petite résistance y sera trouvée, car il est le plus fort 

 ennemy que le Roy, beau-frère, ne nous ayons pour ce qu'il est prins, etc. 



Et se de ce faire ledit beau-frère ne se vuelt accorder, ou ne l'oze faire de lui présente- 

 ment, que incontinent il nous soit fait savoir, et, s'il le conseille, aussi et hastivement par- 

 tirons en personne, et yrons là iiicongneutement, et ferons le fait nous-mesmes, et après 

 vendra nostre armée, si tost que faire se pourra. 



Et s'il veoit qu'il fust meilleur de une autrefoiz ac tendre, qu'il nous face par vous savoir 

 tout son aviz et délibération en brief . et que nous de\ rons faire , et nous le ferons, car autre- 

 ment ne vouldrions, etc. 



Signé . HUMFREY. 



